**Adam Ezzari** (født 4. desember 1998), kjent under etternavnet **Ezzari**, er en norsk musiker og skuespiller fra Hauketo i Oslo.

Biografi
--------

### Barndom og karrierestart

Adam Ezzari vokste opp på Hauketo i Oslo. Som ung hørte han en del på Karpe Diem og de har vært store forbilder for han siden den gang. Senere hørte han på en del The Beatles samt vanlig topplistemusikk, men det er Karpe som har påvirket han mest i dag.

Han gikk på Elvebakken VGS med artisten Ahmed Din. I 2016 ga han ut *Papirbyen* med Ahmed Din, samme året slapp han *Blå Lapper* og *Engler* på YLTV. Han ble senere kjent i rollen som Adam Malik i fjerde sesong av dramaserien *Skam.* Ezzari har siden gitt ut singlene *Ikke noe press*, *Null* og *Dør for deg* i 2017. Han var også med på Don Martins *Løvehjerter (RMX)* med Hkeem, Jonas Benyoub og Tommy Tee. Han inngikk platekontrakt med Universal Music vinteren 2017.

### Andregenerasjonen og Casablanca (2018-2019)

I januar 2018 samarbeidet han med Kald Flamme på låten *Isbjørn*. Senere samme året ga de ut *Jaja (Oui Oui Si Si Eywa)*. Han ga ut singlene *Ikke ring meg (jeg ringer deg)*, *Casablanca* og *Tiden leger sår* i 2018. *Casablanca* ble kanskje hans mest populære sang. Han var med på sangen Rambo av ZadeKing, som ble utgitt 15. mars 2019. 

Ezzari var også med på podkasten *Andregenerasjonen* på NRK P3 sammen med skuespillerne Cengiz Al og Mutasim Billah fra Skam. I podcasten har Adam, Mutta og Cengiz diskusjoner om ulike temaer, blant annet om livet og samfunnet. I 2019, sesong 2 av podcasten hadde de direkte radiosending hver torsdag på NRK P3. Den 8. september 2019 hadde de et meetup utenfor Oslo rådhus for å få unge mennesker til å bruke stemmeretten sin.

### Forsiden av historiebøker (2019)

Den 21. juni 2019 ga han ut EP-en *Forsiden av historiebøker,* som blant annet inneholder titlene *Store løven* og *Wifey*. Han har også låta *Læg (Lacag)* med *Jonas Benyoub* i EP-en. Ezzari skriver låter om sitt liv og sine drømmer, og har ofte låter med budskap. Samtidig har Ezzari vist en mer livlig side i sin nyeste musikk.

*Læg*, *En lek* og *Har ikke tid* ble laget på to dager i Amsterdam med produsentene Boyd Janson, WillyBeatsz og SRNO. *Wifey* og *Store Løven* er produsert av de norske produsentene 2ndHaf og JNS.

### Elsk/Hat Forhold til Søndre (2020)

Den 23. oktober 2020 kom Ezzari ut med EP-en elsk/hat forhold til Søndre, sammen med en 16 minutters kortfilm. I EP-en tar Ezzari opp en rekke samfunnskritiske ting om hvordan han har opplevd sin oppvekst i Søndre Nordstrand og snakker om hvilke konsekvenser det har å vokse opp i en ressurssvak bydel og han spør hva som gjøres med problemene.

> De tre låtene jeg gir ut i dette prosjektet har et felles tema, men forskjellig sound. De er alle inspirert av fransk musikk og fransk rap, som jeg hørte på da jeg bodde i Paris. Jeg ønsker å få frem at det finnes miljøer i Oslo som strever. Jeg sitter ikke på alle svarene, men jeg har selvsagt meninger om hva som burde vært annerledes. Det er dette jeg ønsker å vise gjennom låtene og kortfilmen. Jeg ønsker å åpne samtalen til andre.
> 
> 
> - Ezzari til Universal Music Norge
> 
> 

EP-en ble godt tatt i mot i Søndre Nordstrand og det ble blant annet skrevet en nyhetsartikkel i *Dagsavisen*. For «Elsker/hater min hood» fra EP-en fikk han Musikkforleggerprisen 2021 i klassen årets verk – populærmusikk.

### Annet

Han deltok i 6. sesong av *Farmen kjendis*. Han vant tvekampen i Uke 1 mot Mini Jakobsen, var storbonde i uke 3 og røk ut i uke 5 før finaleuken.

Ezzari streamer på Twitch og representerer Apeks.

Diskografi
----------

### EP

| Tittel | Album detaljer |
| --- | --- |
| *Forsiden av historiebøker* | * Utgitt: 21. juni 2019
* Plateselskap: Universal Music
* Format: streaming
 |
| E*lsk/Hat Forhold til Søndre* | * Utgitt: 23. oktober 2020
* Plateselskap: Universal Music
* Format: streaming
 |

### Singler

| År | Tittel |
| --- | --- |
| 2016 | *Blå Lapper* |
| *Engler* |
| 2017 | *Ikke noe press* |
| *Null* |
| *Dør for deg* |
| 2018 | *Isbjørn* (med Kald Flamme) |
| *Ikke ring meg (jeg ringer deg)* |
| *Casablanca* |
| *Tiden leger sår* |
| 2019 | *Læg* (med Jonas Benyoub) |
| *Wifey* |
| *Store løven* |
| 2020 | Nabolaget |
| Elsker/Hater min hood |
| Bale eller Tony Montana |

### Featuring

| År | Tittel |
| --- | --- |
| 2016 | *Papirbyen* (Ahmed Din feat. Ezzari) |
| 2017 | *Løvehjerter RMX* (Don Martin feat. Ezzari, Hkeem & Jonas Benyoub) |
| Liten Sirkel (Satilmis feat. Turab & Ezzari) |
| 2018 | *Jaja - Oui oui si si eywa* (Kald Flamme feat. Ezzari) |
| 2019 | *Rambo* (ZadeKing x Ezzari) |
| 2020 | *Fokusert* (Kald Flamme x Ezzari) |
| 2020 | Badman RMX (ICE feat. Ezzari, Siyabång, Yemz, Nani & 129) |

Referanser
----------

1. ↑  Marie Myrbraaten (6. mai 2017). «Ezzaris vei til suksess». MagasinE. Arkivert fra originalen 13. september 2019. Besøkt 19. april 2020.
2. ↑  YLTV (15. desember 2016). «Ezzari-intervju om "Blå Lapper", tekstskriving & Hiphop101.». YLTV. Besøkt 17. april 2020.
3. ↑  Wojcik, Jeppe (7. juni 2017). «Det 18-årige ‘Skam’-sidekick Adam Ezzari viser lovende takter som rapper». soundvenue.com. Besøkt 4. august 2017.
4. ↑  «Stem med Andregenerasjonen». *NRK P3* **(norsk)**. 27. august 2019. Besøkt 17. april 2020.
5. ↑  «Ezzari - Musikk, Merch og Bilder». *Ezzari - Musikk, Merch og Bilder* **(engelsk)**. Arkivert fra originalen 5. januar 2022. Besøkt 17. april 2020.
6. ↑  «Ezzari slipper debut-EP | Universal Music Norge». *kommunikasjon.ntb.no* **(norsk)**. Besøkt 17. april 2020.
7. ↑  «Ezzari ute med samfunnskritisk EP - "Elsk/Hat-forhold til Søndre" | Universal Music Norge». *kommunikasjon.ntb.no* **(norsk)**. Besøkt 22. mars 2021.
8. ↑  Hestman, Av Ida Madsen. «Elsk og hat fra Adam Ezzari». *Dagsavisen - nyheter, sport, debatt og kultur* **(norsk)**. Besøkt 22. mars 2021.
9. ↑  «Arkivert kopi». Arkivert fra originalen 25. februar 2022. Besøkt 25. februar 2022.
10. ↑  «Musikkforleggerprisen 2021». *disharmoni.no*. 16. juni 2021. Besøkt 6. juni 2023.
11. ↑  Lange, Fredrik Borchgrevink. «Dette er de nye «Farmen kjendis»-deltakerne». *Nationen*. Arkivert fra originalen 16. januar 2022. Besøkt 12. januar 2022.
12. ↑  «AdamEzzari». *Twitch*. Besøkt 3. februar 2022.

Eksterne lenker
---------------

* (no) Offisielt nettsted Rediger på Wikidata

* (en) Adam Ezzari – kategori av bilder, video eller lyd på Commons Rediger på Wikidata
* (en) Adam Ezzari på Internet Movie Database Rediger på Wikidata

|  |  |
| --- | --- |
| Oppslagsverk/autoritetsdata | Discogs **·** AllMusic **·** AllMusic
 |